**E L Ő T E R J E S Z T É S**

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága**

**2023. november 28-i ülésére**

**Javaslat Szombathely – Zanat, Külső Zanati u. – Napsugár u. csomópontban gyalogos átkelőhely kiépítésére vonatkozó tervdokumentáció és kapcsolódó jogok átadására**

Magyar Közút Nonprofit Zrt. Vas Vármegyei Igazgatósága (9700 Szombathely, Március 15. tér 2.) tájékoztatta Szombathely Megyei Jogú Város Önkormányzatát, hogy a 86. sz. főút Szombathely - Zanat átkelési szakaszán 2 db trafibox telepítésének előkészítését megkezdte, a kivitelezés várhatóan ebben az évben meg is történhet.

Tájékoztatta továbbá Önkormányzatunkat, hogy a 86. sz. főút Szombathely – Zanat, Külső Zanati u. – Napsugár u. csomópontba tervezett gyalogátkelőhely kivitelezéséhez szükséges forrás rendelkezésére áll, és kéri SZMJV Önkormányzatát, hogy az általunk készíttetett engedélyezési és kiviteli tervdokumentációt, valamint az ahhoz kapcsolódó, a Közlekedési Hatóság által kiadott VA-06/MEFF01/00022-4/2019 számú építési engedélyben lévő engedélyes jogokat adjuk át részére. Nyilatkozatában vállalta a gyalogosátkelőhely engedélyben előírtaknak megfelelő kivitelezését.

A Magyar Közút Nonprofit Zrt. Vas Vármegyei Igazgatósága kérelmét támogatom, hogy az Önkormányzat a Szombathely – Zanat, Külső Zanati u. – Napsugár u. csomópontba tervezett gyalogátkelőhely kiviteli tervdokumentációját, és annak kialakítására vonatkozó építési engedélyes jogokat és kötelezettségeket átadja.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2023. november „….…”.

**/:Dr. Horváth Attila:/**

**HATÁROZATI JAVASLAT**

**….…./2023. (XI.28.) VISB. számú határozat**

A Városstratégiai, Idegenforgalmi és Sport Bizottság a „**Javaslat Szombathely – Zanat, Külső Zanati u. – Napsugár u. csomópontban gyalogos átkelőhely kiépítésére vonatkozó tervdokumentáció és kapcsolódó jogok átadására”** című előterjesztést megtárgyalta és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 54. § (1) bekezdés 18. pontja alapján az alábbi döntést hozza:

A Bizottság támogatja a tervezett gyalogátkelőhely kiviteli tervdokumentációjának, és annak kialakítására vonatkozó építési engedélyes jogok és kötelezettségek átadását a Magyar Közút Nonprofit Zrt. Vas Vármegyei Igazgatósága részére a beruházás megvalósítása érdekében.

**Felelős**: Dr. Nemény András polgármester

Dr. Horváth Attila alpolgármester

Tóth Kálmán, a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő**: azonnal